Şuxulnayîşê çekanê kîmyewîyan ê dewleta tirke yê vera gerîlayan medyaya fransizî de ca girewt. Rojnameyê Humanite hêrişê kîmyewîyî manşetî ra dayî. Kanalê xeberan ê France24î zî ca da na xebere.
Rojnameyê Hmanite dimenê ke çekanê kîmyewîyan ê ke ANF de ameyî weşanayene ra fotograf kirişt manşetê xo û sernameyê  “Şerê leyminî yê Erdoganî de şikê kîmyewîyî” şuxulna.
Kanalê xeberan ê France24î zî programê manşetanê rojnameyan de xebera Humanite girewt û  bale ante vatişê: “Têna cigêrayîşê binê serbanê Neteweyanê Yewbîyayeyan ya zî OPCWyî eşkeno îdîayanê PKKyî zelal bikero’’ Ser.
